Document ID: 31989L0100

KOMISSION DIREKTIIVI,
annettu 20 päivänä tammikuuta 1989,
rehukasvien siementen pitämisestä kaupan annetun neuvoston direktiivin 66/401/ETY liitteen II muuttamisesta (89/100/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 88/380/ETY(2), ja erityisesti sen 21 a artiklan,
sekä katsoo, että
viljelyolosuhteisiin ja morfologisiin ominaisuuksiin liittyvistä syistä nurmipuntarpään (Alopecurus pratensis) siemenet sisältävät melko runsaasti Poa-lajien siemeniä,
nurmipuntarpään siementen osalta on vastaavasti vaikea saavuttaa suhteessa Poa-lajien siemeniin direktiivin 66/401/ETY liitteessä II vahvistettua yhden prosentin enimmäispitoisuutta siementen painosta tai suhteessa yksittäisiin muihin kasvilajeihin,
morfologisilta ominaisuuksiltaan toisiaan muistuttavien heinäkauran (Arrhenatherum elatius) ja keltakauran (Trisetum flavescens) siementen osalta ei tätä yhden prosentin enimmäispitoisuutta sovelleta Poa-lajien siemeniin,
teknisen tietämyksen kehityksen perusteella on sen vuoksi tarkoituksenmukaista muuttaa direktiivin 66/401/ETY liitettä II vastaavan nurmipuntarpäätä koskevan säännöksen antamiseksi, ja
tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Lisätään direktiivin 66/401/ETY liitteessä II olevan I osan 2 jakson A kohdan ("Taulukko") 6 sarakkeeseen ("Analyyttinen puhtaus - Muiden kasvilajien siementen enimmäispitoisuus (% painosta) - Yksittäisestä lajista") Alopecurus pratensiksen kohdalle luvun "1,0" jälkeen viite "(f)".
2 artikla
Jäsenvaltioiden on toteutettava tämän direktiivin noudattamisen edellyttämät tarvittavat toimenpiteet viimeistään 1 päivänä tammikuuta 1990. Niiden on ilmoitettava tästä komissiolle viipymättä.
3 artikla
Tämä direktiivi on osoitettu kaikille jäsenvaltioille.
Tehty Brysselissä 20 päivänä tammikuuta 1989.

Labels: 3
17
6